I 2016 erhvervedes batteribussen Arriva 1947 "Nathalie Zahle" fra 2009. Den var en af 11 små batteribusser, der var blevet indsat på [[CityCirkel]], fra 2010 [[linje 11A]], i København. Driften med dem ophørte imidlertid med udgangen af 2014.<ref name="Vinteraktiviteter">''Vinteraktiviteter på Sporvejsmuseet'' af Svend Christensen. BYtrafik 2/2016, s. 53-54.</ref> Senere samme år fulgte en helt speciel bus i form af den såkaldte Travolator. Den var blevet leveret af Leyland-DAB til Århus Sporveje i 1987 som et forsøg med lavt gulv, motor i bagenden, drejelige hjul og anden ny teknik. Meget af det blev senere brugt i andre busser, men Travolatoren selv måtte udrangeres i 1993 efter mange børnesygdomme.<ref>''En rigtig Århus-bus til Sporvejsmuseet'' af Morten Egeskov Storgaard. BYtrafik 6/2016, s. 275-279.</ref> Af forskellige årsager egnede hverken Travolatoren, batteribussen eller gasbussen sig til drift på museet, men da den nedenfor omtalte Bushallen åbnede i 2017, kunne de til gengæld indgå i udstillingen der.<ref name="Bushallen" /><ref name="Vinteraktiviteter" />
Bygninger,_konstruktioner_og_anlæg